Broj: 01-134/23-6734/2 28. decembar 2023. godine

Na osnovu Akcionog plana 2023 Strategije za unapređenje zaštite i zdravlja na radu u Crnoj Gori 2022-2027. godine, i likovnog konkursa za učenike/ce od V do IX razreda, osnovnih škola u Crnoj Gori na temu „ZAŠTITIMO SEBE, NEKA POČNE OD TEBE“, stručna Komisija **donosi,**

**ODLUKU**

o izboru najboljih likovnih radova

1. Od pristiglih likovnih radova, izabrano je 12 koji će se naći na godišnjem kalendaru Ministarstva rada i socijalnog staranja, od kojih će tri najbolja rada biti dobitnici vaučera u iznosu od 200 eura, 150 eura i 100 eura u „Gradskoj knjižari“.
2. Dobitnici nagrada su: Nikolina Roćenović, Jovana Vujović i Jovan Milović.
3. Ova Odluka je konačna i stupa na snagu danom donošenja.

**Obrazloženje**

Zaštita i zdravlje na radu kao djelatnost od javnog interesa, mora biti integrisana u obrazovni sistem Crne Gore, kako bi se stvorili jaki temelji na kojima počiva sigurnost svakog radnog mjesta. U obrazovnim ustanovama, posebno ustanovama školskog (formalnog) sistema obrazovanja, neophodno je ustanoviti fundament pravilnog uvažavajućeg odnosa prema pitanjima zaštite i zdravlja na radu.

Obrazovanje ima ključnu ulogu u pripremi novih generacija za sticanje društvenih i socijalnih vještina kroz razumjevanje važnosti zaštite i zdravlja na radu i sticanju radne kulture. Ako djeca počnu učiti o zaštiti i zdravlju na radu dok uče čitati i pisati, to postaje prirodan dio načina na koji rade, igraju se i žive i razvijaju dobar odnos prema zaštiti i zdravlju na radu koji će ih pratiti do kraja radnog vijeka.

Cilj raspisivanja konkursa je da vaspitanje i obrazovanje u oblasti zaštite i zdravlja na radu bude sastavni dio opšteg i profesionalnog osposobljavanja na svim vrstama i stepenima školovanja budućih zaposlenih

Shodno navedenom, stručna komisija formirana rješenjem Ministarstva rada i socijalnog staranja, broj 01-134/23-6734/2 od 11. decembra 2023. godine, u sastavu predsjednica Jovana Bošković i članovi Maja Mijović, Jasna Nikolić i Aleksandar Šipčić, donijela je odluku o izboru najboljih radova, koji su odgovorili na zadatu temu.

Dobitnici nagrada u vidu vaučera u iznosu od 200 eura, 150 eura i 100 eura, su **Nikolina Roćenović**, O.Š. „Ratko Žarić“ Nikšić, **Jovana Vujović**, O.Š. „Druga osnovna škola“, Budva i **Jovan Milović**, O.Š. „Mileva Lajović Lalatović“ Nikšić.

Radovi koji će se naći na godišnjem kalendaru su od sljedećih učenika: **Đorđe Vujović**, O.Š. „Mileva Lajović Lalatović“ Nikšić, **Jasna Dukić** O.Š. „Vuk Karadžić“ Berane, **Anastasija Milatović**, O.Š. „Mileva Lajović Lalatović“ Nikšić, **Ognjen Bubanja**, O.Š. „Vuk Karadžić“ Berane, **Nina Ćalić,** O.Š. „Mileva Lajović Lalatović“ Nikšić, **Anastasija Radulović**, O.Š. „Ratko Žarić“ Nikšić, **Andrea Vasiljević**, JU O.Š. „Novka Ubović“, Podgorica, **Veljo Janjušević**, O.Š. „Ratko Žarić“ Nikšić, **Isidora Šarančić**, O.Š. „Ratko Žarić“ Nikšić.

**ČLANOVI KOMISIJE**

Jovana Bošković

Maja Mijović

Jasna Nikolić

Aleksandar Šipčić